stanford-oval/wikipedia huggingface dataset:
Hedemoran kunta
Kunnanvaltuusto

Ruotsissa valitaan joka neljäs vuosi edustajat valtiopäiville, alueiden valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Hedemoran kunnanvaltuustossa vuodesta 1973 lähtien.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 3 | 4 | 5 | 6 | 6 | 5 | 7 | 6 | 6 | 5 | 6 | 7 | 7 | 7 | {{{m2022}}} |
|   | Keskustapuolue | 12 | 12 | 10 | 8 | 7 | 7 | 7 | 7 | 7 | 7 | 8 | 8 | 7 | 6 | {{{c2022}}} |
|   | Liberaalit | 3 | 3 | 3 | 2 | 4 | 4 | 3 | 2 | 1 | 2 | 1 | 1 | 1 | 1 | {{{fp2022}}} |
|   | Kristillisdemokraatit | 1 | 1 | 1 | 1 | 0 | 1 | 2 | 1 | 3 | 3 | 2 | 1 | 0 | 1 | {{{kd2022}}} |
|   | Ympäristöpuolue vihreät | 0 | 0 | 0 | 2 | 2 | 3 | 2 | 2 | 2 | 2 | 2 | 2 | 2 | 1 | {{{mp2022}}} |
|   | Ruotsin sosiaalidemokraattinen työväenpuolue | 20 | 20 | 20 | 20 | 20 | 18 | 17 | 19 | 16 | 15 | 17 | 14 | 13 | 12 | {{{s2022}}} |
|   | Vasemmistopuolue | 2 | 1 | 2 | 2 | 2 | 3 | 3 | 4 | 6 | 4 | 3 | 2 | 3 | 2 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 1 | 3 | 4 | 6 | {{{sd2022}}} |
|   | Muut | 0 | 0 | 0 | 0 | 0 | 0 | 0 | 0 | 0 | 3 | 1 | 3 | 4 | 5 | {{{övr2022}}} |
|   | Yhteensä | 41 | 41 | 41 | 41 | 41 | 41 | 41 | 41 | 41 | 41 | 41 | 41 | 41 | 41 | Virhe lausekkeessa: tunnistamaton välimerkki ”{”. |
Piirit

Vuodesta 2016 alkaen kunta on jaettu seuraaviin piireihin:
Garpenbergin piiri
Hedemoran piiri
Husbyn piiri
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Hedemora-Garpenberg
Husby
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Garpenberg
Hedemora (Hedemora stadsförsamling)
Hedemora landsförsamling*
Husby
Husby kbfd
Långshyttans kbfd
Norns bruksförsamling*
Stjärnsund*
Stjärnsunds kbfd*
Seurakunnat > Kirkot

Garpenbergin kirkko
Hedemoran kirkko
Husbyn kirkko
Långshyttanin kirkko
Nornin kappeli
Stjärnsundin kirkko
Vikmanshyttanin kirkko
Aiheesta muualla

Wikimedia Commonsissa on kuvia tai muita tiedostoja aiheesta .
Hedemoran kunnan kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Hedemora kommun – Kuntajaon kehitys on käännöstä.
Taalainmaan läänin kunnat
Kartta Hedemoran kunnan piireistä.
Käännös suomeksi
Fenolihappo

Fenolihappo on happo, joka kuuluu fytokemikaaleihin. Fenolihapot ovat yksi polyfenoliryhmä, joita ovat myös flavonoidit ja stilbeenit. Fenolihappoja on joidenkin hedelmien siemenissä ja vihannesten lehdissä. Fenolihapot ovat antioksidantteja ja niillä on myös tulehduksia ehkäiseviä vaikutuksia. Luonnossa esiintyvät fenolihapot jakautuvat kahteen ryhmään, jotka ovat bentsoehappojohdannaiset ja kanelihappojohdannaiset. Bentsoehappojohdannaisia on teessä, rypäleiden siemenissä, kiivissä, luumuissa, kirsikoissa, omenassa, punaviinissa ja viljan siemenissä. Kanelihappojohdannaisia on kahvissa ja mustikoissa.tarvitaan parempi lähde Joitakin fenolihappoja ovat ellagihappo, ferulahappo, gallihappo, kahvihappo, kanelihappo, klorogeenihappo, protokatekiinihappo, sinappihappo, syringahappo ja vanilliinihappo.
Goldsmiths’ College

Goldsmiths' Collegen päärakennus eli The Richard Hoggart Building.
Goldsmiths' College on Lontoon yliopistoon kuuluva college Lontoossa. Se perustettiin vuonna 1891 nimellä Goldsmiths' Technical and Recreative Institute ja liitettiin Lontoon yliopistoon vuonna 1904, jolloin nimeksi tuli Goldsmiths' College. Sana 'College' pudotettiin pois vuonna 2006. "Goldsmiths' College" (heittomerkillä) on kuitenkin säilynyt koulun virallisena nimenä, ja se tunnetaan myös nimellä Goldsmiths, University of London. Goldsmiths on erikoistunut etenkin taiteisiin, designiin ja yhteiskuntatieteisiin.
Goldsmiths' Collegen taiteen osastoa pidetään Ison-Britannian maineikkaimpiin ja tärkeimpiin kuuluvana taidekouluna, josta on valmistunut Young British Artists -ryhmän jäseniä ja kymmeniä Turner Prize -ehdokkaita. Koulussa ovat opiskelleet muun muassa Damien Hirst, Lucian Freud, Antony Gormley Angus Fairhurst, Bridget Riley ja muotisuunnittelijat Mary Quant sekä Vivienne Westwood.
Goldsmiths' College sijaitsee New Crossin alueella Lontoon kaakkoisosassa. Koulun 1844 valmistunut Richard Hoggart -päärakennus on John Shaw nuoremman suunnittelema.
Aiheesta muualla

Goldsmiths' Collegen kotisivut
Gimbaali

Suunnassaan pysyvä gyroskooppi ja sen ympärillä kardaaninen ripustus.
DJI:n valmistama Osmo-kamera gimbaaleineen.
Gimbaali tai kardaani on kääntyvä tuki, joka mahdollistaa esineen pyörimisen akselin ympäri. Kolmesta kardaanirenkaasta koostuva sarja, joissa kukin on kiinnitetty toisen päälle ortogonaalisilla kääntöakseleilla, voidaan käyttää siten, että sisimpään kardaaneen kiinnitetty esine pysyy riippumattomana sen tukirakenteen pyörimisestä (esim. pystysuorassa ensimmäisessä animaatiossa). Esimerkiksi laivoissa gyroskoopit, laivakompassit, liedet ja jopa juomatelineet käyttävät tyypillisesti kardaanirenkaita pysyäkseen pystyasennossa suhteessa horisonttiin, huolimatta laivan kallistelusta ja keikkumisesta.
Kardaaniripustusta, jota käytetään kompassin ja vastaavien kiinnittämiseen, on saanut nimensä italialaisen matemaatikon ja fyysikon Gerolamo Cardanon (1501−1576) mukaan, joka kuvasi sen yksityiskohtaisesti. Cardano ei kuitenkaan keksinyt kardaania eikä koskaan väittänyt niin. Laite on tunnettu antiikin ajoilta lähtien, ja sen on kuvannut ensimmäisen kerran 3. vuosisadalla eaa. Filon Bysanttilainen, vaikka jotkut nykyaikaiset kirjoittajat kannattavatkin näkemystä, jonka mukaan laitteella ei välttämättä ole yhtä tunnistettavaa keksijää. Kardaanisen ripustuksen perinteisempi käyttökohde on kompassin ja lyhtyjen pitäminen vakaassa asennossa keinuvassa vesialuksessa.
Käyttökohteet > Kamerat

Kuvaus gimbaalit ovat joko kaksi- tai useimmiten kolmiakselisia. Kolmeen suuntaan akseloitu gimbaali minimoi kameran liikkeen niin pituus-, pysty- kuin poikkiakselilla.
Kameran vakauttamisen lisäksi gimbaaleissa voi olla automaattinen kohteen seurantatoiminto, joka helpottaa nopeasti liikkuvan kohteen mukana panorointia. Panorointitoiminto voidaan ohjelmoida myös kohdetta seuraamattomaksi, jolloin gimbaalista on apua myös valokuvauksessa panoraamakuvien ottamisessa.
Aiheesta muualla

Kuvia tai muita tiedostoja aiheesta Gimbaali Wikimedia Commonsissa
George Segal

George Segal elokuvan Vihreät paholaiset trailerissa.
George Segal (13. helmikuuta 1934 Great Neck, New York – 23. maaliskuuta 2021 Santa Rosa, Kalifornia) oli yhdysvaltalainen näyttelijä. Hän syntyi Long Islandilla, opiskeli Pennsylvanian George Schoolissa ja valmistui myöhemmin Columbian yliopistosta. Hän debytoi näyttelijänä 1960-luvun alussa.
Segal oli vuonna 1967 ehdolla parhaan miessivuosan Oscar-palkinnon saajaksi, ja hänet palkittiin vuosina 1965 ja 1974 Golden Globella.
Segal oli kolmesti naimisissa. Hän oli juontamassa vuoden 1976 Oscar-gaalaa yhdessä Goldie Hawnin, Gene Kellyn, Walter Matthaun ja Robert Shaw’n kanssa. Segal kuoli ohitusleikkauksen aiheuttamiin komplikaatioihin 87-vuotiaana.
Elokuvia

Haaste revolverisankarille (1964)
Kuningasrotta (1966)
Kuka pelkää Virginia Woolfia? (1966)
Vihreät paholaiset (1966)
Chicagon verilöyly (1967)
Viimeinen silta yli Reinin (1969)
Samppanjaa ja syrjähyppyjä (1973)
Aivoryöstö (1974)
Venäläinen ruletti (1975)
Hempukka ja hunsvotti (1976)
Mitäs me ryöstäjät! (1977)
Kuolema korjaa kokit (1978)
C.I.T.Y. Nights (1985)
Vakoilupeli (1990)
Villi pako (1993)
Tilaa rakkaudelle (1996)
Sähköputkimies (1996)
Billy & Mandy’s Big Boogey Adventure (2007)
2012 (2009)
Love and Other Drugs (2010)
Aiheesta muualla

George Segal Internet Movie Databasessa. (englanniksi)
George Segal Elonetissä.
Huawei Fit

| Huawei Fit |
| --- | --- |
Valmistaja:  Huawei
Julkaistu:  marraskuu 2016
Mitat:  39,4 × 39,4 × 11,2 mm
Paino:  35 g
Näyttö:  1,04 tuumaa
Näytön kuvatarkkuus:  208 × 208 px
Keskusmuisti:  256 Kt
Valmiusaika:  144 h
Akku:  80 mAh
Liitännät:  Bluetooth 4.2
Muuta:  IP68
Infobox OKNimi-testi OK: 
Huawei Fit on Huawein marraskuussa 2016 julkaisema älykello, jossa on sykemittari, askelmittari ja monia treeniohjelmia. Siinä on yhden tuuman näyttö ja se kestää veteen upotuksen jopa 50 metriin saakka. Älykellon voi yhdistää sovelluksen avulla Android- tai IOS-puhelimeen. Kelloon tulee tällöin ilmoitukset puheluista ja viesteistä.
Franz Conrad von Hötzendorf

| Franz Conrad von Hötzendorf |
| --- | --- |
 Hermann Torgglerin muotokuva Franz Conrad von Hötzendorfista (1915)
Henkilötiedot
Syntynyt: 11. marraskuuta 1852 Penzing,  Itävallan keisarikunta
Kuollut: 25. elokuuta 1925 (72 vuotta) Bad Mergentheim,  Saksa
Ammatti:  sotilas
Sotilashenkilö
Palvelusvuodet:  1871–1918
Taistelut ja sodat:  ensimmäinen maailmansota
Sotilasarvo:  sotamarsalkka
Ylennykset:  kenraalimajuri (1899) sotamarsalkkaluutnantti (1903) jalkaväenkenraali (1908) kenraalieversti (1915) sotamarsalkka (1916)
Franz Conrad von Hötzendorf (11. marraskuuta 1852 Penzing – 25. elokuuta 1925 Bad Mergentheim, Saksa) oli itävaltalainen sotilas ja Itävalta-Unkarin armeijan pääesikunnan päällikkö vuosina 1906–1911 ja 1912–1917. Hänellä oli merkittävä vaikutus ensimmäisen maailmansodan syttymiseen, sillä hän painosti maataan julistamaan sodan Serbialle sen jälkeen, kun serbinationalistit olivat murhanneet arkkiherttua Frans Ferdinandin. Sodan aikana hän johti Itävalta-Unkarin armeijaa kolmella eri rintamalla, samalla kun maa kärsi suuria tappioita. Keisari Kaarle I erotti hänet maaliskuussa 1917, minkä jälkeen hän toimi armeijaryhmän komentajana ja henkivartiokaartin kunniakomentajana. Hän jäi eläkkeelle sodan päätyttyä.
Elämäkerta

Franz Conrad von Hötzendorf syntyi 11. marraskuuta 1852 Penzingissä lähellä Wieniä. Hän aloitti 11-vuotiaana opintonsa kadettikoulussa Hainburgissa ja opiskeli sen jälkeen vuosina 1867–1871 Teresian sotilasakatemiassa Wiener Neustadtissa. Hänet nimitettiin luutnantiksi valmistumisensa jälkeen.
Conrad von Hötzendorf vietti kolme vuotta 11. kevyen jalkaväkipataljoonan palveluksessa ja siirtyi sitten opiskelemaan Kriegsschule-sotakorkeakouluun Wieniin. Vuonna 1876 hänestä tuli esikuntaupseeri. Itävalta-Unkari miehitti vuonna 1878 Bosnian operaatiossa, jossa myös Conrad von Hötzendorf kunnostautui. Hän otti vuonna 1882 osaa eteläisessä Dalmatiassa syttyneen kapinan kukistamiseen ja siirtyi vuonna 1888 taktiikan opettajaksi Kriegsschuleen. Hän kirjoitti vuoteen 1892 asti kestäneen kouluttajan toimensa aikana laajalti sotilaallisista aiheista. Häntä pidettiinkin julkaisujensa vuoksi merkittävänä sotilaallisena ajattelijana.
Toukokuussa 1893 Conrad von Hötzendorf ylennettiin everstiksi ja sai 1. jalkaväkirykmentin komentajuuden. Hänet ylennettiin toukokuussa 1899 kenraalimajuriksi, ja hänestä tuli 55. jalkaväkiprikaatin komentaja. Ylennys sotamarsalkkaluutnantiksi seurasi 1. marraskuuta 1903, jolloin hän sai 8. jalkaväkidivisioonan komentajuuden.
Elämäkerta > Esikuntapäälliköksi

Conrad von Hötzendorf nimitettiin Itävalta-Unkarin pääesikunnan päälliköksi 18. marraskuuta 1906 arkkiherttua Frans Ferdinandin suosituksesta. Conrad von Hötzendorf katsoi Serbian ja Italian havittelevan Itävalta-Unkarin alueita ja kannatti ennaltaehkäisevää sotaa kumpaakin vastaan. Kun Italian–Turkin sota syttyi vuonna 1911, Conrad von Hötzendorf yritti painostaa ulkoministeri Alois von Aehrenthalia, jotta Itävalta-Unkari julistaisi sodan Italialle, mutta von Aerenthal ei ollut siihen halukas. Hän yritti myös saada taistelulaiva SMS Szent Istvánin rakentamiseen varatun summan muutetuksi lainaksi armeijalle, joka hänen mukaansa tarvitsi sitä kipeästi. Hänen ja von Aerenthalin välisten erimielisyyksien seurauksena hänet erotettiin esikuntapäällikön tehtävästä marraskuussa 1911.
Erottamisensa jälkeen Conrad von Hötzendorf toimi armeijan tarkastajana. Hänet kuitenkin nimitettiin uudelleen esikuntapäälliköksi 12. joulukuuta 1912.
Frans Ferdinandin murhasta seuranneen niin sanotun heinäkuun kriisin aikana vuonna 1914 Conrad von Hötzendorf vaati jälleen sodan aloittamista Serbiaa vastaan. Tällä kertaa hän sai ulkoministeri Leopold von Berchtoldin tuella tahtonsa läpi. Conrad von Hötzendorf oli kehittänyt Itävalta-Unkarin armeijaa kaukonäköisesti ja tukenut muun muassa uudenaikaisten tiedustelumenetelmien käyttöönottoa, kuten Emil Uzelacin komentamia ilmajoukkoja. Tämä osoittautui kuitenkin riittämättömäksi. Liikekannallepano heinäkuussa 1914 toteutettiin monimutkaisesti ja ristiriitaisia määräyksiä noudattaen, eikä armeija tosiasiassa ollut valmis 28. heinäkuuta alkaneeseen sotaan.
Elämäkerta > Myöhempi elämä

Ensimmäisen maailmansodan päätyttyä Conrad von Hötzendorf asettui Innsbruckiin, mistä muutti vuonna 1922 Wieniin. Hän kirjoitti muistelmateokset Mein Anfang 1878–82 (”Alkuni”, 1925) ja Aus meiner Dienstzeit 1906–18 (”Palvelusajaltani”, viitenä osana 1921–1925). Hän kirjoitti joulukuussa 1924, että olisi ollut parempi, että Itävalta-Unkarin valtio olisi kuollut keisari Frans Joosefin mukana jo vuonna 1916, sen sijaan että oli sinnitellyt kaksi vuotta pidempään.
Conrad von Hötzendorf kuoli Bad Mergentheimissa Württembergissä Saksassa 25. elokuuta 1925. Hänet haudattiin surumarssin jälkeen Wienin Hietzingin hautausmaalle.
Henkilökuva

Conrad von Hötzendorf oli sotilaalliselta osaamiseltaan taktiikan asiantuntija, eikä hän ollut strategista ajattelua vaativassa esikuntapäällikön tehtävässä erityisen kyvykäs. Hänen ajattelunsa kulmakiviin kuului idea hyvin koulutetusta ja hyökkäysmielialassa olevasta jalkaväestä, joka voisi hänen mukaansa tuhota linnoittautuneen vihollisen itsenäisesti. Näin hän jätti hyvin vähän tilaa tykistön merkitykselle sodankäynnissä.
Poliittisilta kannoiltaan Hötzendorf oli äärioikealla. Slaaveihin ja juutalaisiin hän suhtautui voimakkaan kielteisesti.
Perhe

Conrad von Hötzendorf avioitui vuonna 1886 Wilhelmine le Beaun kanssa. Avioliitosta syntyi neljä poikaa, jotka olivat Konrad, Erwin, Herbert ja Egon.
Le Beaun kuoleman jälkeen Conrad von Hötzendorf oli vuodesta 1907 suhteessa 28-vuotiaan kuuden lapsen äidin Virginia von Reininghausin kanssa, mikä aiheutti juoruilua. Conrad von Hötzendorf ja von Reininghaus avioituivat lopulta vuonna 1915. Conrad von Hötzendorfin pojat vastustivat avioliittoa kiihkeästi.
Kirjallisuutta

Sondhaus, Lawrence: Franz Conrad von Hötzendorf: Architect of the Apocalypse.  Boston:  Humanities Press, 2000.  Teoksen verkkoversio. (englanniksi)
Stone, Norman: Moltke-Conrad: Relations between the Austro-Hungarian and German General Staffs, 1909-14. The Historical Journal, 1966, 9. vsk, nro 2, s. 201-228.  Artikkelin verkkoversio. (englanniksi)
Aiheesta muualla

Kuvia tai muita tiedostoja aiheesta Franz Conrad von Hötzendorf Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Friedrich von Beck-Rzikowsky Blasius von Schemua | Itävalta-Unkarin armeijan esikuntapäällikkö 18. marraskuuta 1906 – marraskuu 1911 12. joulukuuta 1912 – 1. maaliskuuta 1917 | Seuraaja: Blasius von Schemua Arthur Arz von Straussenburg |
Franz Conrad von Hötzendorfin hautamonumentti Wienissä
Huawei Health

Huawei Health on Huawein kehittämä liikunta- ja terveyssovellus puhelimille. Sillä voi mitata askelia, tarkkailla unta ja katsoa päivän aikana poltettu kalorimäärä. Sovellukseen rekisteröityminen vaatii Huawei-ID-tunnuksen.
George Schnéevoigt

| George Schnéevoigt |
| --- | --- |

Henkilötiedot
Syntynyt: 23. joulukuuta 1893 Kööpenhamina, Tanska
Kuollut: 6. helmikuuta 1961 (67 vuotta)
Ammatti:  elokuvaohjaaja, kuvaaja, näyttelijä
Aiheesta muualla
IMDb 
Elonet
George Schnéevoigt (23. joulukuuta 1893 Kööpenhamina, Tanska – 6. helmikuuta 1961) oli tanskalainen elokuvaohjaaja, kuvaaja ja näyttelijä 1910-luvulta 1940-luvun alkuun.
Schnéevoigtin äiti oli suomalaissyntyinen valokuvaaja ja näyttelijä Siri Schnéevoigt, joka näytteli Schnéevoigtin elokuvassa Lajla vuodelta 1937. Hänen isänsä oli tanskalainen muusikko Herman Friedrich Fischer ja poikansa elokuvaaja Alf Schneevoigt
Filmografia > Ohjaaja

| --- | --- |
 Laila, tunturien tyttö (1929) ohjaus, käsikirjoitus  Eskimo (1930) ohjaus, käsikirjoitus  Præsten i Vejlby (1931)  Hotel Paradis (1931)  Yö Köpenhaminassa (Skal vi vædde en million?, 1932)  Kirke og orgel (1932)  Tretten år (1932)  Odds 777 (1932)  Nyhavn 17 (1933)  Tango (1933)  De blaa drenge (1933):  Kobberbryllup (film) (1933)  Lynet (1934)  Nøddebo Præstegård (1934)  Rasmines bryllup (1935)  Sortuneita (Fredlös, 1935) ohjaus, käsikirjoitus  Sjette trækning (1936)  Laila (Lajla, 1937)  Champagnegaloppen (1938)  Cirkus (1939)  Jeg har elsket og levet (1940)  Tordenskjold går i land (1942)  Alle mand på dæk (1942)
Filmografia > Näyttelijä

Stærkere end dynamit (1914)
En Gartnerdreng søges (1913)
Skyggedanserinden (1913)
Filmografia > Kuvaaja

Peter the Pirate (1925)
Kunnioita vaimoasi (Du skal ære din hustru, 1925)
Papinleski (Prästänkan, 1920)
Lehtiä paholaisen kirjasta (Blade af Satans Bog, 1919)
Girton College

| Girton College |
| --- | --- |
  

Perustettu:  1869
Opiskelijoita:  541
Jatko-opiskelijoita:  179
Sijainti:  Cambridge, Englanti  Yhdistynyt kuningaskunta
Osoite:  Huntingdon Road Cambridge CB3 0JG
Yhteistyö:  Somerville College (Oxford)
Sivusto:  www.girton.cam.ac.uk
Girton College on yksi Cambridgen yliopiston 31 collegesta ja tunnetaan Cambridgen ensimmäisenä naisopiskelijoille tarkoitettuna collegena. Girton College perustettiin vuonna 1869 Hitchinin kylään 30 mailin päähän Cambridgesta nimellä College for Women. Perustamista oli voimakkaimmin ajamassa Emily Davies. College muutti vuonna 1873 uusiin tiloihin nykyiselle paikalleen, joka sijaitsee kaksi mailia pohjoiseen Cambridgen keskustasta. Etäisyyttä keskustan miescollegeihin pidettiin viktoriaanisten moraalikäsitysten mukaisesti riittävänä. College on saanut nimensä Cambridgen laitamilla sijaitsevasta Girtonin kylästä. Kun Cambridgen yliopiston säännöt vuonna 1948 sallivat yliopiston täysjäsenyyden naisopiskelijoille, Girtonille myönnettiin Newnham Collegen ohella yliopiston täysivaltaisen collegen status. Girton College alkoi hyväksyä miesopettajia vuodesta 1977 ja miesopiskelijoita vuodesta 1979 alkaen.
Kuuluisia alumneja

Margareeta II, Tanskan kuningatar
Rosalyn Higgins, paronitar, Kansainvälisen tuomioistuimen puheenjohtaja
Aiheesta muualla

Kuvia tai muita tiedostoja aiheesta Girton College Wikimedia Commonsissa
Cambridgen yliopiston colleget
Christ’s
Churchill
Clare
Clare Hall
Corpus Christi
Darwin
Downing
Emmanuel
Fitzwilliam
Girton
Gonville and Caius
Homerton
Hughes Hall
Jesus
King’s
Lucy Cavendish
Magdalene
Murray Edwards (New Hall)
Newnham
Pembroke
Peterhouse
Queens’
Robinson
St Catharine’s
St Edmund’s
St John’s
Selwyn
Sidney Sussex
Trinity
Trinity Hall
Wolfson
Huawei Honor Band 5

Honor Band 5 on Huawein vuonna 2019 julkaistu aktiivisuusranneke. Se on saatavilla kolmena eri värillä ja on sekä Android- että iOS-yhteensopiva.
Honor Band 5 painaa 22,7 grammaa ja sen ranneke on silikonia. Siinä ei ole fyysisiä näppäimiä. Tämän takia sen ollessa sammuksissa käynnistäminen vaatii kytkemistä laturiin. Honor Band 5:ssä on kosketusnäyttö ja sen alapuolella ympyrän muotoinen painike näytön herättämistä ja nukkumaan laittamista varten. Näytön halkaisija on 0,95 tuumaa, se on hieman kaareva ja sen näyttötarkkuus on 282 pikseliä.
Huawei Ascend G630

| Huawei Ascend G630 |
| --- | --- |
Valmistaja:  Huawei
Mitat:  143 × 71,7 × 8,1 mm
Paino:  165 g
Näyttö:  5 
Näytön kuvatarkkuus:  1 280 × 720
Suoritin:  1,2 GHz neliydinsuoritin
Keskusmuisti:  1 Gt
Flash-muisti:  4 Gt
Takakamera:  8 megapikseliä, LED-salamalla, automaattitarkennuksella ja 720p videokuvaus
Etukamera:  5 megapikseliä
Valmiusaika:  550 h
Puheaika:  2G: ?, 3G: 10 h
Käyttöjärjestelmä:  Android 4.3 Jelly Bean
Akku:  2 000 mAh
Infobox OKNimi-testi OK: 
Huawei Ascend G630 on Huawein valmistama matkapuhelin, jossa 1,2 gigahertsin neliydin suoritin ja 4 Gt tallennustilaa. Puhelin tuli kauppoihin maaliskuussa 2014.
Grand Ballon

Grand Ballon
Grand Ballon etelästä päin katsottuna
| --- | --- |
Sijainti:  Ranska, Grand Est
Vuoristo:  Vogeesit
Korkeus merenpinnasta:  1 424 m
Prominenssi:  1 072  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Grand Ballon on vuori Koillis-Ranskassa Grand Estin alueella Haut-Rhinin departementissa. Se tunnetaan myös nimellä Ballon de Guebwiller. Grand Ballon on 1 424 metriä korkea, ja se on Vogeesien korkein vuori.
Aiheesta muualla

Kuvia tai muita tiedostoja aiheesta Grand Ballon Wikimedia Commonsissa
Google Cardboard

Cardboard, jossa on iPhone 6s sisällä.
Google Cardboard ovat Googlen kehittämät edulliset pahviset virtuaalitodellisuuslasit. Google esitteli Cardboard-konseptin vuonna 2014. Google on suunnitellut Cardboard-lasien standardit, mutta se ei itse valmista tai myy niitä. Cardboard-lasit vaativat toimiakseen Android- tai iOS-puhelimen, joka laitetaan Cardboard-lasien sisään. Cardboard-laseihin ladataan yhteensopivia sovelluksia puhelimen sovelluskaupasta. Cardboard-lasit ovat pahvisia, eivätkä ne sisällä mitään tekniikkaa. Cardboard hyödyntää puhelimen laitteistoa, joten ne ovat muita VR-laseja halvempia ja antavat huonomman käyttökokemuksen.
Aiheesta muualla

Kuvia tai muita tiedostoja aiheesta Google Cardboard Wikimedia Commonsissa
Viralliset verkkosivut
Android-sovellus – Google Play
iOS-sovellus – App Store (englanniksi)
George Stout

George Frederick (G. F.) Stout (1860 South Shields, Englanti – 1944 Australia) oli brittiläinen filosofi, joka opiskeli Cambridgen yliopistossa ja opetti siellä myöhemmin filosofiaa ja psykologiaa.
Stout toimi filosofisen aikakauslehti Mindin päätoimittajana vuosina 1891–1920 ja Aristotelian Societyn puheenjohtajana vuosina 1899–1904. Stoutin merkittäviä oppilaita Cambridgessa ovat olleet G. E. Moore ja Bertrand Russell. Uransa aikana Stout luennoi myös Aberdeenin, Oxfordin ja St Andrewsin yliopistoissa.
Teoksia

Analytic Psychology (1886)
Manual of Psychology (2 osaa, 1898-1899)
Studies in Philosophy and Psychology (1930)
Aiheesta muualla

G. F. Stoutin teoksia, Internet Archive (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:George Stout
Käännös suomeksi